סיוע פרטני- התחום המשפטי - מז"ח הוא מרכז מיצוי זכויות, העוסק בהדרכה וליווי של תושבים בבעיות בהן הם נתקלים ובהיעדר מיצוי זכויות מול רשויות, כמו המוסד לביטוח הלאומי, רשות האכיפה והגבייה והמערכת המשפטית. כמו כן פועלים במרכז להנגשת זכויות בתחומים כגון רווחה, בריאות, צרכנות ועוד. המיזם מבוסס על מתנדבים תושבי המקום וסטודנטים, שיחד עם צוות הכולל עורכת דין ואנשי מקצוע נוספים, מסייעים לפונים בהנגשת מידע, כתיבת מכתבים, ייעוץ משפטי ובירור זכויות. המרכז נותן לקהל מענה פרטני ללא תשלום, פעמיים בשבוע בכל מרכז. בשנת 2016 ניתנו מענים לכאלף פניות.
התארגנות קהילתיות ושינוי מדיניות - מסלול זה ננקט כשבעיה חברתית רחבה אינה יכולה להיפתר ברמת הפרט. עם איתור הסוגיה מתארגנות קבוצות תושבים בליווי מקצועי, כדי לקדם שינוי מדיניות, הן ברמת המוסדות הציבוריים והן בפן החוקתי. השלב הראשון בעבודה קהילתית הוא יישוג כדי לאסוף מידע, לאתר מצוקות שעלו מקרב תושבי המקום, ולאתר מנהיגים פעילים מהקהילה שיחברו למען יצירת השינוי הדרוש. בתחום הקהילתי מז"ח פועל בתחומים של בריאות ציבורית, דיור ציבורי, תחבורה ציבורית וזכויות נפגעי פעולות איבה.
בשנת 2016 הביאה מז"ח להגשת הצעת לתיקון חוק התגמולים לנפגעי פעולות איבה, איוש המרכז לבריאות הנפש בשדרות בפסיכיאטר מנהל והבאת פסיכיאטר ילדים לשדרות, שיפוץ דיור מוגן של קשישים ניצולי שואה באופקים ועוד.
השתתפות והכשרה - למידה במיזם האקדמיה קהילה מז"ח היא דו סטרית: למידה הן של מתנדבים והן של סטודנטים מתנדבים. המשתתפים מקבלים הכשרה מקיפה בקורס שמתקיים במכללה האקדמית ספיר, וזוכים בהמשך גם במפגשי הכשרה והעשרה ומפגשים חברתיים קבועים על בסיס שבועי. ההכשרה מקנה למתנדבים כלים לעשייה חברתית וסיוע במיצוי זכויות. בד בבד הסטודנטים במכללה לומדים במסגרת קורסים אקדמיים הן ממרצים והן מ"צרכני שירותים" השותפים לקורס כמקורות למידע.
אותות ופרסים.
אות מגן הדמוקרטיה מדרור ישראל.
פרויקט הדגל -מהמועצה להשכלה גבוהה.
אות למתנדבת אוקסנה חריזמן -מאת קרן יפה לונדון יערי. אות הנשיא למתנד"ב שהוענק במעמדו של הנשיא ראובן ריבלין לשנת תשע"ז 2017
קצה הנצח
קצה הנצח (באנגלית: Edge of Eternity) הוא הספר השלישי בטרילוגיה של קן פולט על המאה עשרים אחרי הספרים "נפילת ענקים" ו"שקיעת העולם". בטרילוגיה סוקר פולט את ההיסטוריה של העולם דרך עיניהם של מספר משפחות בארצות הברית, באנגליה, בגרמניה וברוסיה. הרקע ההיסטורי של הכרך הראשון הוא מלחמת העולם הראשונה, של השני מלחמת העולם השנייה ושל השלישי – נשוא ערך זה – תקופת המלחמה הקרה.
הכרך הנוכחי עוסק במחצית השנייה של המאה העשרים, החל ממשבר הטילים בקובה ועד לנפילת חומת ברלין. בין היתר עוסק הספר בממשל קנדי בעת משבר הטילים בקובה, בברית המועצות של חרושצ'וב, ובמזרח גרמניה תחת שלטון האימה של השטאזי ועד לנפילת חומת ברלין, מאבק השחורים בארצות הברית לשוויון, קנדי, מרטין לותר קינג וכדומה. בספר מובאים מאורעות חשובים רבים בתקופת המלחמה הקרה ובסוף יש פרק מיוחד על בחירתו של ברק אובמה לנשיא ארצות הברית.
הספר עוסק בחייהן של הדמויות, שמקושרות ביניהן בשל אירועי המלחמה הקרה. מלבד אירועים פוליטיים וציבוריים כולל הספר גם את סיפוריהן האישיים של הגיבורים, לדוגמה, כמה מגיבוריו מקימים להקת רוק מצליחה, ומופיעים ברחבי העולם במהלך הספר; אחרים מסיירים בעולם בתור עיתונאים או בתור עוזרים לאישים פוליטיים בכירים.
עלילה.
באמריקה ג'ורג', בנו של גרג פשקוב, אפרו אמריקאי, נכד של משפחת פשקוב הלבנה, יוצא למסע כנגד האפליית השחורים באמריקה. במסע הוא פוגש את מריה, גם פעילה נגד האפליה. שניהם נפצעים על ידי בריונים לבנים. אחרי תקופה שניהם מגיעים לוושינגטון - ג'ורג' משמש כעוזרו של התובע הכללי בוב קנדי (אחיו של הנשיא גון פון קנדי) שיוצא במסעי הבחירות שלו נגד האפליה הגזעית.
ג'ורג' משמש גם כמתווך סודי בין בוב למרטין לותר ומדווח לו בשם בוב על חקירות שה-FBI מנהל נגדו, ומשתתף פעיל בהפגנות באלבמה, שם נפצע.
מריה החלה לעבוד במחלקת העיתונות של הבית הלבן. הנשיא קנדי פוגש אותה ומתחיל לשכב עימה מדי שבוע בסודיות. אחרי שנעלמה לכמה ימים ג'ורג' מגיע לביתה ומגלה שעברה הפלה ומבין שהיא כבר מאוהבת במישהו ולא תחזור אליו. אחרי רציחתו של הנשיא הוא מגיע לביתה ומגלה חדר הנצחה לנשיא ומבין שהיא הייתה מאוהבת בנשיא ואפילו התעברה ממנו.
שניהם פועלים כדי שרוברט קנדי יבחר לאחר רציחתו של אחיו אבל ריצ'רד ניקסון נבחר כנשיא ומריה, כעובדת בבית הלבן, מדליפה את כל השערוריות שניקסון עושה עד להפטרותו.
אחת הפרשות שהדליפה כונתה פרשת ווטרגייט. אחרי התפטרותו הם מרגישים שהגשימו יחדיו חלום ומחליטים להתחתן. ב-2008, כשאובמה נבחר לנשיא, הם יושבים שניהם מול הטלוויזיה ונזכרים בכל אלה שלמענם נלחמו.
במזרח גרמניה רבקה הופמן מורה בגרמניה המזרחית מוזמנת למשטרה החשאית ומגלה את בעלה הנס שעובד שם ומבינה שכל מה שהוא התחתן איתה נועד רק כדי לרגל אחריה היא זורקת אותו מהבית והוא מבטיח לה שיתנקם בה ובמשפחתה הוא
דואג לפטרה מעבודתה והיא לא מצליחה למצוא עבודה אחרת. ואלי אחייה מנגן בגיטרה ושר בעיקר שרים אמריקאיים הנחשבים כחתרנים
כשהופיע במועדון הצטרפה אליו קורלין גם היא צעירה ממזרח גרמניה כשהם שבים מהמועדון פוגש אותם הנס ושובר לואלי את הגיטרה היחידה שהייתה לו. רבקה מחליטה לעזוב את מזרח גרמניה ובדיוק באותו הזמן נבנה חומת ברלין כך שנמנעה ממנה היציאה היא החלה להכיר את ברנד מנהל בית הספר שבו עבדה והחליטו לברוח בעת הבריחה הם השתלשלו בחבל מבנין בצד המזרחי של החומה וכשברנד ירד ירה שוטר על החבל והוא נפל ושבר את אגן הירכיים ונשאר רתוק לכיסא גלגלים. ואלי מכניס להריון את קורלין ומחליט גם לערוק למערב קורלין לא מסכימה להצטרף אליו והוא נוסע במכונית במהירות לעבר שומרי הגבול ופוגע והורג אחד מהם
וכך מצליח לברוח למערב קורלין לא שומרת לו אמונים והיא מתחתנת עם כומר
ואלי מצטרף ללהקת פופ ביחד עם בן דודו דייב ויליאם הלהקה מתפרסמת מאוד ושיריה נהפכים ללהיטים ואלי בטוח כל הזמן שקורלין עדיין אשתו עד שמקבל ממנה מכתב המודיע לו שעזבה אותו והוא נשבר ומתחיל לעשן סמים דייב מתאהב בפיף נערה שמצטרפת אליהם ולבסוף בוגדת בדייב ויוצאת עם ואלי
דייב נוסע לגרמניה להשתתף בהלווייתה של אתל אחות סביב הרוזן פיץ כשמגיע לשם הנס השוטר נטפל אליו ולוקח ממנו תמונות משפחתיות שהעביר למערב . בגלל ביף הלהקה מתפרקת
בעת ועידת הפסגה לשלום מסתנן ואלי לגרמניה שם פוגש את בתו אליס שהלחין עליה שיר ואת אמו. ואלי מופיע ליד חומת ברלין מהצד המערבי של החומה ומצדה השני אמו ובתו שומעת את השירים. לאחר נפילת החומה הוא מתאחד עם בני משפחתו
ברוסיה דימקה דבורקין עוזרו של הנשיא חרושוצוב מוציא את אחותו העיתונאית טניה מן הכלא לאחר שנעצרה משום שהייתה ביחד עם ואסילי שהוציא עיתון מחתרתי ובאמת טניה היא הייתה עורכת העיתון ואסילי נשלח לסיביר וטניה נשלחה לסקר בקובה את הקומוניזם שם היא נמצאת בדיוק בעת הגעת הטילים הגרעיניים ומסקרת את הדרמה מקרוב כשחוזרת לרוסייה היא נפגשת עם ואסילי שמוסר לה כתבי יד שכתב כספר נגד הקומוניזם היא מעבירה את הכתבי יד למערב שם בם מודפסים באלפי עותקים.
בעת ועידת הפסגה בווינה הוא פוגש את נינה ומתאהב בה מיד לאחר שנכנסה להריון החליט להתחתן איתה. דימקה מונה על ההעברת הטילים לקובה הוא מנהל את המבצע בכוחנות וכל מי שנחשד בחתרנות נשלח מיד לסיביר. בקרמלין הוא פוגש את נטליה שעובדת כעוזרת ולמעשה יודעת את כל מה שמתרחש
מתחת לפני השטח והם מתאהבים אבל היא לא יכולה להתחתן איתו משום שמפחדת מבעלה דימקה דואג שיחסלו את עסקיו של בעלה עד שהוא הסכים לגרש אותה. חרושוצוב מגלה לדימקה שנינה פילגש של אחד הגנרלים בצבא ומימלא הוא עוזב אותה ומתחתן עם נטליה.
טניה מקשרת בסוף המלחמה הקרה בין קצינים פולניים לקם דויאר עוזרו של ניקסון ומצליח להבריחם מגרמניה
שיקגו (זיכיון)
זיכיון שיקגו הוא זיכיון סדרות טלוויזיה אמריקאי שנוצר על ידי המפיקים דיק וולף, מייקל בראנדט, דרק האס ומאט אולמסטד ומשודר נכון להיום ברשת NBC. כל הסדרות בזיכיון עוסקות בשירותי חירום והצלה בעיר שיקגו, אילינוי.
ארבע הסדרות מתקיימות באותו יקום בדיוני בו מתרחשות גם הסדרות "", "FBI" ו-"" - גם הן בהפקתו של וולף - ובין הסדרות שודרו מספר פרקי קרוסאובר.
סקירה.
זיכיון שיקגו מתמקד בחייהם המקצועיים והאישיים של כבאים, שוטרים, צוותי חירום רפואיים ומשפטיים שמשרתים את העיר שיקגו. התמה המרכזית שמאחדת בין הסדרות הוא בר המשקאות "מולי'ז" שבבעלותם של שלושה כבאים, אליו מגיעות דמויות מכל ארבע הסדרות. יוצר הזיכיון דיק וולף ציין כי מרבית הפרקים בסדרות מסתיימים בסצנה בבר, מאחר שזה מקשר בין הסדרות.
סן דייגו צ'רג'רס
רגעים של אמת (ספר)
יחסי ישראל–סרי לנקה
יחסי ישראל–סרי לנקה החלו באופן רשמי בראשית חודש מרץ 1955, ובמאה העשרים ואחת הם בדרג של שגרירויות. בשנת 1958 שלחה ישראל את נתנאל לורך לקולומבו כנציג המדינה, בתקווה כי סרי לנקה (שנקראה אז ציילון) תסכים לפתיחת נציגות דיפלומטית ישראלית רשמית בשטחה, אך הסכמה כזו לא התקבלה. כאשר עלתה סירימאבו בנדרנאיקה לראשונה לשלטון ב-1960 היא החליטה לצנן באופן ניכר את היחסים בין שתי המדינות, ובמהלך כהונתה נותקו היחסים בהדרגה. תהליך ניתוק היחסים המשיך גם בימי כהונתו של יורשה של בנדרנאיקה, דאדלי סנאנאיאקה, אם כי בכהונתו חל שיפור מה ביחסים בין שתי המדינות.